ddrg/super_eurlex huggingface dataset:
96/499/EY: Komission päätös, tehty 19 päivänä heinäkuuta 1996, kolmansista maista tuotavien tuotteiden ja eläinten eläinlääkäritarkastuksia varten hyväksyttyjen rajatarkastusasemien luettelosta, komission eläinlääkintäasiantuntijoiden suorittamia tarkastuksia koskevista yksityiskohtaisista säännöistä ja päätöksen 94/24/EY kumoamisesta tehdyn päätöksen 95/357/EY muuttamisesta (ETA:n kannalta merkityksellinen teksti)



Virallinen lehti nro L 203 , 13/08/1996 s. 0011 - 0012



KOMISSION PÄÄTÖS, tehty 19 päivänä heinäkuuta 1996, kolmansista maista tuotavien tuotteiden ja eläinten eläinlääkäritarkastuksia varten hyväksyttyjen rajatarkastusasemien luettelosta, komission eläinlääkintäasiantuntijoiden suorittamia tarkastuksia koskevista yksityiskohtaisista säännöistä ja päätöksen 94/24/EY kumoamisesta tehdyn päätöksen 95/357/EY muuttamisesta (ETA:n kannalta merkityksellinen teksti) (96/499/EY) EUROOPAN YHTEISÖN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 9 artiklan 4 kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (3), sellaisena kuin se on viimeksi muutettuna direktiivillä 96/43/EY, ja erityisesti sen 6 artiklan 4 kohdan, sekä katsoo, että komission päätöksessä 95/357/EY (4), sellaisena kuin se on viimeksi muutettuna päätöksellä 96/357/EY (5), vahvistetaan kolmansista maista tulevien tuotteiden ja eläinten eläinlääkärin tarkastuksia varten hyväksyttyjen rajatarkastusasemien luettelo, komission yksiköt ovat tarkastaneet rajatarkastusasemat; jäsenvaltiot voivat lisäksi ehdottaa, että luetteloon merkittyjä asemia voidaan poistaa siitä tai siihen voidaan lisätä uusia asemia, jotka on tarkastettava ennen luetteloon lisäämistä, ottaen huomioon tavanomaisten tarkastusten tulokset ja jäsenvaltioiden toimivaltaisten viranomaisten esittämät ehdotukset on tarpeen muuttaa päätöstä 95/357/EY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 95/357/EY liite seuraavasti: 1. Lisätään Saksaa koskevaan osaan tarkastusasema Ludwigsdorf Autobahn aakkosjärjestyksessä oikeaan paikkaan seuraavasti: >TAULUKON PAIKKA> 2. Korvataan Kreikkaa koskevassa osassa rajatarkastusasemia koskevat merkinnät seuraavasti: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1 (3) EYVL N:o L 268, 24.9.1991, s. 56 (4) EYVL N:o L 211, 6.9.1995, s. 43 (5) EYVL N:o L 138, 11.6.1996, s. 18
96/486/EY: Komission päätös, tehty 6 päivänä elokuuta 1996, Meksikossa esiintyvää venezuelalaista enkefolomyeliittiä koskevista suojatoimenpiteistä (ETA:n kannalta merkityksellinen teksti)



Virallinen lehti nro L 198 , 08/08/1996 s. 0049 - 0049



KOMISSION PÄÄTÖS, tehty 6 päivänä elokuuta 1996, Meksikossa esiintyvää venezuelalaista enkefolomyeliittiä koskevista suojatoimenpiteistä (ETA:n kannalta merkityksellinen teksti) (96/486/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkäritarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna direktiivien 96/43/EY (2), ja erityisesti sen 18 artiklan, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja erityisesti sen 12 artiklan, sekä katsoo, että venezuelalaisen enkefolomyeliitin esiintyminen Meksikossa on vahvistettu, venezuelalaisen enkefolomyeliitin puhkeaminen Meksikossa muodostaa vakavan uhkan jäsenvaltioiden hevoseläimille ottaen huomioon niiden liikkuvuuden, tämän vuoksi on tarpeen kieltää rekisteröityjen hevosten takaisintuonti väliaikaisen maastaviennin jälkeen, väliaikainen maahantuonti ja hevoseläinten tuonti Meksikosta Meksikon viranomaisten saamien tulosten perusteella, on syytä sallia rekisteröityjen hevosten takaisintuonti väliaikaisen maastaviennin jälkeen Monterreyn suurkaupunkialueelta (Meksiko) sekä rekisteröityjen hevosten väliaikainen tuonti Meksikosta kyseiseltä suurkaupunkialueelta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä rekisteröityjen hevosten väliaikainen maahantuonti, rekisteröityjen hevosten takaisintuonti väliaikaisen maastaviennin jälkeen ja hevoseläinten tuonti Meksikosta. 2 artikla Jäsenvaltioiden on kuitenkin sallittava: - rekisteröityjen hevosten jälleentuonti tilapäisen maastaviennin jälkeen Monterreyn suurkaupunkialueelta - rekisteröityjen hevosten väliaikainen tuonti Monterreyn suurkaupunkialueelta. 3 artikla Jäsenvaltioiden on muutettava Meksikoa koskevat toimenpiteet tämän päätöksen mukaisiksi. Niiden on ilmoitettava siitä komissiolle. 4 artikla Tämä päätös on osoitettu kaikille jäsenvaltioille. Tehty Brysselissä 6 päivänä elokuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 162, 1.7.1996, s. 1 (3) EYVL N:o L 224, 18.8.1990, s. 42
96/459/EY: Komission päätös, tehty 4 päivänä heinäkuuta 1996, Marokosta peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 95/30/EY muuttamisesta (ETA:n kannalta merkityksellinen teksti)



Virallinen lehti nro L 191 , 01/08/1996 s. 0048 - 0052



KOMISSION PÄÄTÖS, tehty 4 päivänä heinäkuuta 1996, Marokosta peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 95/30/EY muuttamisesta (ETA:n kannalta merkityksellinen teksti) (96/459/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan, sekä katsoo, että luettelo Marokon kalastus- ja vesiviljelytuotteiden yhteisöön suuntautuvaan tuontiin hyväksymistä laitoksista on vahvistettu komission päätöksellä 95/30/EY (2); tätä luetteloa voidaan muuttaa Marokon toimivaltaisen viranomaisen toimittaessa uuden luettelon, Marokon toimivaltainen viranomainen on toimittanut uuden luettelon, johon on lisätty 80 laitosta ja josta on poistettu 76 laitosta, tämän vuoksi on tarpeen muuttaa hyväksyttyjen laitosten luetteloa, ja tässä päätöksessä määrätyt toimenpiteet on vahvistettu komission päätöksessä 90/13/ETY (3) määrättyä menettelyä noudattaen, ON TEHNYT TÄMÄN PÄÄTÖKSEN: 1 artikla Korvataan päätöksen 95/30/EY liite B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 42, 24.2.1995, s. 32 (3) EYVL N:o L 8, 11.1.1990, s. 70 LIITE "LIITE B HYVÄKSYTTYJEN LAITOSTEN LUETTELO >TAULUKON PAIKKA>
96/466/EY: Komission päätös, tehty 15 päivänä heinäkuuta 1996, luettelosta Uruguayn laitoksista, joista lihavalmisteiden tuonti yhteisöön sallitaan, tehdyn päätöksen 86/473/ETY muuttamisesta (ETA:n kannalta merkityksellinen teksti)



Virallinen lehti nro L 192 , 02/08/1996 s. 0024 - 0025



KOMISSION PÄÄTÖS, tehty 15 päivänä heinäkuuta 1996, luettelosta Uruguayn laitoksista, joista lihavalmisteiden tuonti yhteisöön sallitaan, tehdyn päätöksen 86/473/ETY muuttamisesta (ETA:n kannalta merkityksellinen teksti) (96/466/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna asetuksella (ETY) N:o 1601/92 (2), ja erityisesti sen 4 artiklan 1 kohdan, sekä katsoo, että luettelo Uruguayn laitoksista, joista lihavalmisteiden tuonti yhteisöön sallitaan, vahvistettiin alun perin komission päätöksellä 86/473/ETY (3), sellaisena kuin se on viimeksi muutettuna päätöksellä 94/464/EY (4), Uruguayn lihavalmisteita valmistavien laitoksien paikalla tehdyssä yhteisön tarkastuksessa on käynyt ilmi, että hygieniataso on parantunut yhdessä laitoksessa viimeisen tarkastuksen jälkeen, laitoksista tehtyä luetteloa olisi vastaavasti muutettava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 86/473/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 302, 31.12.1972, s. 28 (2) EYVL N:o L 173, 27.6.1992, s. 13 (3) EYVL N:o L 279, 30.9.1986, s. 53 (4) EYVL N:o L 190, 26.7.1994, s. 23 LIITE LAITOSLUETTELO >TAULUKON PAIKKA>
96/464/EY: Neuvoston päätös, tehty 25 päivänä heinäkuuta 1996, makrotaloudellisen täydentävän rahoitustuen myöntämisestä Slovakian tasavallalle tehdyn päätöksen 94/939/EY kumoamisesta



Virallinen lehti nro L 192 , 02/08/1996 s. 0021 - 0021



NEUVOSTON PÄÄTÖS, tehty 25 päivänä heinäkuuta 1996, makrotaloudellisen täydentävän rahoitustuen myöntämisestä Slovakian tasavallalle tehdyn päätöksen 94/939/EY kumoamisesta (96/464/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että päätöksellään 94/939/EY (3) neuvosto hyväksyi Slovakian tasavallalle myönnettävän, enintään 130 miljoonan ecun suuruisen makrotaloudellisen täydentävän rahoitustuen keskipitkän aikavälin lainan muodossa, komissio ja Slovakian viranomaiset eivät ole kuitenkaan saavuttaneet riittävää edistystä pyrkiessään sopimaan tähän lainaan liittyvistä talouspoliittisista ehdoista, Slovakian hallituksen ja Kansainvälisen valuuttarahaston (IMF) kesken sovitun ja valmiusluottojärjestelyllä tuetun talousohjelman puolivälin tarkastusta ei ole suoritettu loppuun; Slovakian viranomaisten ja Maailmanpankin keskustelut yritys- ja rahoitusalan mukauttamislainasta on keskeytetty, Slovakian tasavallan maksutasetilanne ja valuuttavarannon tila ovat vahvistuneet oleellisesti ja Slovakian tasavallan pääsy kansainvälisille yksityisille pääomamarkkinoille on parantunut huomattavasti, Slovakian tasavallan ulkoisen taloudellisen aseman vahvistuminen on mahdollistanut sen, että maa lopettaa IMF:n 22 päivänä heinäkuuta 1994 hyväksymän valmiusluottojärjestelyn perusteella tapahtuvat hankinnat, näissä olosuhteissa yhteisön Slovakian tasavallalle myöntämän makrotaloudellisen tuen toteuttamiselle ei ole perusteita; tämä tuki on siksi keskeytettävä, ja perustamissopimuksessa ei ole tämän päätöksen tekemiseksi määräyksiä muista valtuuksista kuin 235 artiklassa määrätyt, ON PÄÄTTÄNYT SEURAAVAA: Ainoa artikla Kumotaan päätös 94/939/EY. Tehty Brysselissä 25 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o C 84, 21.3.1996, s. 13 (2) EYVL N:o C 183, 17.7.1996 (3) EYVL N:o L 366, 31.12.1994, s. 30
96/473/EY: Komission päätös, tehty 30 päivänä heinäkuuta 1996, yhteisön banaanien tuotannosta, kulutuksesta sekä tuonnista ja viennistä laadittavan arvion vahvistamisesta vuodeksi 1996 (ETA:n kannalta merkityksellinen teksti)



Virallinen lehti nro L 193 , 03/08/1996 s. 0058 - 0059



KOMISSION PÄÄTÖS, tehty 30 päivänä heinäkuuta 1996, yhteisön banaanien tuotannosta, kulutuksesta sekä tuonnista ja viennistä laadittavan arvion vahvistamisesta vuodeksi 1996 (ETA:n kannalta merkityksellinen teksti) (96/473/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna komission asetuksella (EY) N:o 3290/94 (2), ja erityisesti sen 20 artiklan, sekä katsoo, että asetuksen (ETY) N:o 404/93 16 artiklassa säädetään, että markkinoiden tiettyjen parametrien perusteella on laadittava vuosittain arvio; tämän arvion pääasiallisena tarkoituksena on vahvistaa arviot yhteisön tuotannosta ja kulutuksesta sekä perinteisten AKT-banaanien tuonnista, ja siten vahvistaa yhteisön markkinoiden hankintatarve sekä tariffikiintiön sopiva määrä, tässä arviossa on asetuksen (ETY) N:o 404/93 16 artiklan 3 kohdan mukaisesti otettava huomioon trooppisten hirmumyrskyjen, Iris, Luis ja Marilyn, seuraukset, jotka vaikuttivat huomattavasti tuotantoon Martiniquella ja Guadeloupella sekä perinteisten banaanien tuontiin tietyistä AKT-maista heinäkuuhun 1996 asti, banaanin hallintokomitea ei ole antanut lausuntoa puheenjohtajansa asettamassa määräajassa, ON TEHNYT TÄMÄN PÄÄTÖKSEN: 1 artikla Tämän päätöksen liitteessä vahvistetaan yhteisön banaanien tuotantoa, kulutusta sekä tuontia ja vientiä koskeva arvio vuodeksi 1996. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 LIITE "BANAANIT", ARVIO VUODEKSI 1996 >TAULUKON PAIKKA>
96/528/EHTY: Komission päätös, tehty 29 päivänä helmikuuta 1996, Euroopan hiili- ja teräsyhteisön ja Turkin välisen, Euroopan hiili- ja teräsyhteisön perustamissopimuksen soveltamisalaan kuuluvien tuotteiden kauppaa koskevan sopimuksen tekemisestä



Virallinen lehti nro L 227 , 07/09/1996 s. 0001 - 0002



KOMISSION PÄÄTÖS, tehty 29 päivänä helmikuuta 1996, Euroopan hiili- ja teräsyhteisön ja Turkin välisen, Euroopan hiili- ja teräsyhteisön perustamissopimuksen soveltamisalaan kuuluvien tuotteiden kauppaa koskevan sopimuksen tekemisestä (96/528/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, sekä katsoo, että komissio on saattanut päätökseen neuvoston 30 päivänä lokakuuta 1995 tekemän päätöksen seurauksena Turkin kanssa käytävät neuvottelut yhteisön ja Turkin välisen Euroopan hiili- ja teräsyhteisön perustamissopimuksen soveltamisalaan kuuluvia tuotteita koskevan vapaakauppasopimuksen tekemisestä, ja kuultuaan neuvoa-antavaa komiteaa ja neuvoston annettua yksimielisen suostumuksen, ON PÄÄTTÄNYT SEURAAVAA: 1 artikla 1. Euroopan hiili- ja teräsyhteisön puolesta hyväksytään Euroopan hiili- ja teräsyhteisön ja Turkin tasavallan välinen sopimus Euroopan hiili- ja teräsyhteisön perustamissopimuksen soveltamisalaan kuuluvien tuotteiden kaupasta. 2. Sopimuksen teksti on tämän päätöksen liitteenä (1). 2 artikla Komission puheenjohtaja antaa sopimuksen 20 artiklassa määrätyn ilmoituksen Euroopan hiili- ja teräsyhteisön puolesta. Tehty Brysselissä 29 päivänä helmikuuta 1996. Komission puolesta Jacques SANTER Puheenjohtaja (1) Ks. tämän virallisen lehden sivu 3.
96/493/EY: Neuvoston päätös, tehty 29 päivänä maaliskuuta 1996, vuoden 1994 kansainvälisen trooppista puuta koskevan sopimuksen allekirjoittamisesta ja väliaikaisesta soveltamisesta yhteisön puolesta



Virallinen lehti nro L 208 , 17/08/1996 s. 0001 - 0023



NEUVOSTON PÄÄTÖS, tehty 29 päivänä maaliskuuta 1996, vuoden 1994 kansainvälisen trooppista puuta koskevan sopimuksen allekirjoittamisesta ja väliaikaisesta soveltamisesta yhteisön puolesta (96/493/EY) EUROOPAN UNIONIN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission ehdotuksen, sekä katsoo, että vuoden 1994 kansainvälinen trooppista puuta koskeva sopimus, joka nojautuu päätöslauselmaan 93 IV ja `Uusi kehitysyhteistyökumppanuus: Cartagenan sitoumus` -nimiseen asiakirjaan sekä Yhdistyneiden Kansakuntien kauppa- ja kehityskonferenssin kahdeksannen istunnon hyväksymässä päätösasiakirjassa `Cartagenan henki` esitettyihin asiaa koskeviin päämääriin, on avoinna allekirjoittamista varten 1 päivästä huhtikuuta 1994, kunnes sen voimaantulopäivästä on kulunut kuukausi, tämä sopimus ei vielä ole tullut voimaan, vuoden 1983 trooppista puuta koskevan sopimuksen 42 artiklan 3 kohdan nojalla kyseisen sopimuksen voimassaoloaikaa on pidennetty uuden sopimuksen väliaikaiseen tai lopulliseen voimaantuloon asti, sopimuksen tavoitteet ovat yhteiseen kauppapolitiikkaan soveltuvia, jäsenvaltiot osallistuvat rahallisin panoksin tässä sopimuksessa määrättyihin toimiin, kaikki jäsenvaltiot ovat ilmaisseet aikomuksensa allekirjoittaa kyseinen sopimus ja osallistua sen väliaikaiseen soveltamiseen; täten yhteisö voi allekirjoittaa Yhdistyneiden Kansakuntien pääsihteerin huostaan talletetun sopimuksen sekä ilmoittaa mahdollisimman pian väliaikaista soveltamista koskevasta aikomuksestaan, ON PÄÄTTÄNYT SEURAAVAA: 1 artikla 1. Yhteisö allekirjoittaa vuoden 1994 kansainvälisen trooppista puuta koskevan sopimuksen, joka on talletettu Yhdistyneiden Kansakuntien pääsihteerin huostaan. Sopimusteksti on tämän päätöksen liitteenä. 2. Yhteisö ilmoittaa Yhdistyneiden Kansakuntien pääsihteerille aikomuksestaan soveltaa väliaikaisesti 1 artiklassa tarkoitettua sopimusta sen 40 artiklan ja 41 artiklan 2 kohdan mukaisesti. 2 artikla Neuvoston puheenjohtajalla on oikeus nimetä henkilöt, jotka valtuutetaan allekirjoittamaan 1 artiklassa tarkoitettu sopimus yhteisön puolesta ja tallettaa yhteisön ilmoitus sopimuksen väliaikaisesta soveltamisesta sekä tämän päätöksen liitteenä oleva julistus. Tehty Brysselissä 29 päivänä maaliskuuta 1996. Neuvoston puolesta T. TREU Puheenjohtaja LIITE Euroopan yhteisön ja sen jäsenvaltioiden julistus Euroopan yhteisö ja sen jäsenvaltiot tulkitsevat vuoden 1994 kansainvälistä trooppista puuta koskevaa sopimusta seuraavasti: a) jollei sopimuksen 35 artiklan mukaisesti sopimuksen soveltamisalaa muuteta, vuoden 1994 kansainvälinen trooppista puuta koskeva sopimus koskee yksinomaan trooppista puuta ja trooppisia metsiä; b) muu kuin sopimuksen 19 artiklassa tarkoitettuun hallinnolliseen talousarvioon annettava rahoitus on täysin vapaaehtoista.
96/503/EY: Komission päätös, tehty 26 päivänä heinäkuuta 1996, luvan antamisesta Portugalille ja Yhdistyneelle kuningaskunnalle maksaa naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyä jalostuspalkkiota eläimille, jotka on poistettu tuotannosta ennen kuin ne ovat yli kahdenkymmenen päivän ikäisiä (Ainoastaan portugalin- ja englanninkieliset tekstit ovat todistusvoimaisia)



Virallinen lehti nro L 204 , 14/08/1996 s. 0019 - 0019



KOMISSION PÄÄTÖS, tehty 26 päivänä heinäkuuta 1996, luvan antamisesta Portugalille ja Yhdistyneelle kuningaskunnalle maksaa naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyä jalostuspalkkiota eläimille, jotka on poistettu tuotannosta ennen kuin ne ovat yli kahdenkymmenen päivän ikäisiä (Ainoastaan portugalin- ja englanninkieliset tekstit ovat todistusvoimaisia) (96/503/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1357/96 (2), ja erityisesti sen 4 i artiklan 4 kohdan, sekä katsoo, että asetuksen (ETY) N:o 805/68 4 i artiklan 4 kohdan mukaan jalostuspalkkiota sovelletaan eläimiin, jotka on poistettu tuotannosta ennen kuin ne ovat yli kymmenen päivän ikäisiä; kyseisen säännöksen 4 kohdan mukaan komissio voi kuitenkin perustellun pyynnön, josta käyvät ilmi aiheelliset valvontatoimenpiteet, perusteella antaa jäsenvaltiolle luvan maksaa palkkiota eläimille, jotka on poistettu tuotannosta ennen kuin ne ovat kahdenkymmenen päivän ikäisiä; Portugali ja Yhdistynyt kuningaskunta ovat kumpikin esittäneet pyynnön, ja esittäneet valvontatoimenpideohjelman, jonka tarkoituksena on kaiken väärinkäytön välttäminen ja erityisesti sen varmistaminen, että näitä eläimiä ei käytetä ihmisravinnoksi tarkoitetuina eläiminä; tämän vuoksi on syytä myöntää pyydetty lupa, ja tässä päätöksessä määrätyt toimenpiteet ovat naudanlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Portugalille ja Yhdistyneelle kuningaskunnalle annetaan lupa maksaa naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyä jalostuspalkkiota eläimille, jotka on poistettu tuotannosta ennen kuin ne ovat kahdenkymmenen päivän ikäisiä. 2 artikla Tämä päätös on osoitettu Portugalin tasavallalle ja Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 26 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 175, 13.7.1996, s. 9
96/505/EY: Neuvoston päätös, tehty 25 päivänä heinäkuuta 1996, Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen tekemisestä



Virallinen lehti nro L 209 , 19/08/1996 s. 0022 - 0022



NEUVOSTON PÄÄTÖS, tehty 25 päivänä heinäkuuta 1996, Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen tekemisestä (96/505/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 m artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että yhteisö ja Israel toteuttavat parhaillaan erityisiä tutkimusohjelmia molemmille tärkeillä aloilla, Euroopan talousyhteisön ja Israelin valtion välillä vuonna 1975 tehdystä sopimuksesta (2) saadun kokemuksen perusteella molemmat osapuolet ovat ilmaisseet halunsa yhteistyön syventämiseen ja laajentamiseen tieteen ja tekniikan aloilla, Israelin valtio ja Euroopan yhteisö ja sen jäsenvaltiot ovat allekirjoittaneet Euro-Välimeri-assosiointisopimuksen, jossa määrätään tiedettä ja teknologiaa koskevaan yhteistyösopimukseen liittyvistä neuvotteluista, neuvosto 29 päivänä syyskuuta 1994 tekemällään päätöksellä valtuutti komission neuvottelemaan Euroopan yhteisön ja Israelin valtion välisestä tieteellistä ja teknistä yhteistyötä koskevasta sopimuksesta, neuvosto teki 18 päivänä maaliskuuta 1996 päätöksen tieteellistä ja teknistä yhteistyötä koskevan sopimuksen allekirjoittamisesta Euroopan yhteisön puolesta, tieteellistä ja teknistä yhteistyötä koskeva sopimus allekirjoitettiin 25 päivänä maaliskuuta 1996, ja Euroopan yhteisön ja Israelin valtion välinen tieteellistä ja teknistä yhteistyötä koskeva sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Israelin valtion välinen tieteellistä ja teknistä yhteistyötä koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja tekee yhteisön puolesta sopimuksen 13 artiklassa tarkoitetun ilmoituksen. Tehty Brysselissä 25 päivänä heinäkuuta 1996. Neuvoston puolesta H. COVENEY Puheenjohtaja (1) Lausunto on annettu 19 päivänä heinäkuuta 1996 (sitä ei ole vielä julkaistu virallisessa lehdessä). (2) EYVL N:o L 136, 28.5.1978, s. 1